Cauza incendiului de la Spitalul Piatra Neamț. Echipamentele medicale s-au aprins de la candelele din salon.
A fost stabilită cauza incendiului de la Spitalul Piatra Neamț. Echipamentele medicale s-au aprins de la candelele din salon. Adrian Cuculis: "Raportul este dezastruos.“.
S-a încheiat raportul pe incendiul de la Spitalul Piatra Neamț, unde au murit 15 oameni, anul trecut, în noiembrie.Adrian Cuculis, avocatul rudelor unei victime, a spus care sunt rezultatele. Echipamentele medicale s-au aprins de la candelele din salon."Se aflau niște candele în salonul unde s-a produs deflagrația. Cauzele incendiului erau conturate încă de pe atunci, dar acum devin și mai clare. Va trebui să ne așteptăm ca pe perioada imediat următoare mai multe persoane vor fi puse sub acuzare, în condițiile în care raportul este dezastruos la adresa spitalului, în sensul în care nu au mai fost făcute investiții de mai bine de 10 ani. Inclusiv conductele care transportau oxigenul nu erau revizuite așa cum ar fi trebuit“, spune Cuculis.Îți amintesc 10 oameni au murit în acea zi. În zilele următoare au murit alți 5. Medicul Cătălin Denciu, care era de gardă, a sărit în foc să îşi salveze pacienţii şi a fost rănit grav, fiind transportat, pentru îngrijiri medicale, la un spital din Belgia.